Legebiltzarreko Erregelamenduko 114.1 artikuluan ezarritakoa betez, agintzen dut Nafarroako Parlamentuko Aldizkari Ofizialean argitara dadin Cristina Ibarrola Guillén andreak egindako galderaren erantzuna, Foru Diputazioak emana, Malerrekako eskualdeko osasun-zerbitzuaren berrantolamenduari buruzkoa. Galdera 2020ko martxoaren 13ko 35. Nafarroako Parlamentuko Aldizkari Ofizialean argitaratu zen.

Iruñean, 2020ko maiatzaren 29an

Lehendakaria: Unai Hualde Iglesias

ERANTZUNA

Navarra Suma talde parlamentarioari atxikitako foru parlamentari Cristina Ibarrola Guillén andreak idatzizko galdera aurkeztu du (20PES-00048), zeinaren bidez informazioa eskatzen baitu Doneztebeko osasun zentroaren eskualdeko osasun-berrantolaketari buruz. Hona Nafarroako Gobernuko Osasuneko kontseilariak horri buruz helarazten duen informazioa:

Osasun Departamentuak Doneztebeko osasun zentroaren eskualdearen osasun-berrantolaketan lanean darrai, bere garaian zuzendaritza-taldeekin eta Tokiko Osasun Kontseiluarekin hitz egindakoaren ildotik. Hala ere, COVID-19aren epidemiaren eragina dela-eta, antolamenduzko ezarpen zehatza eta denbora-esparrua normaltasun berrirako pixkanakako trantsizioaren eta kontingentzia-neurri eta beharrezko berregokitzapenaren testuinguru berrian kokatu behar dira.

Hori guztia jakinarazten dizut, Nafarroako Parlamentuko Erregelamenduaren 194. artikulua betez.

Iruñean, 2020ko maiatzaren 28an

Osasuneko kontseilaria: Santos Induráin Orduna